Որպեսզի ասվածն ավելի հասկանալի լինի, կանգ առնենք կոնկրետ օրինակների վրա: Կարող է լինել, որ Ձեր վերադասը, առանց հաշվի առնելու Ձեր ներկա գործը, մեկ այլ հանձնարարություն է տալիս կամ մի որոշ ժամանակ կտրում է հրատապ անելիքից, կամ պայմանավորված հանդիպումը տեղի չի ունենում, կամ հանգամանքների բերումով չի ստացվում ճշգրիտ ժամին ճշգրիտ տեղում լինել, կամ անսպասելի այցելությունը խառնում է առօրյան և այլն: Սրանք, իհարկե, կենցաղային մանր խնդիրներ են, իսկ կյանքում հնարավոր է՝ ավելի լուրջ հակադրություններ ծագեն: Ամեն պարագայում մտածեք, որ բավականին հաճախ դժվարությունը ոչ թե ձախողում է, այլ հաջողության Ձեր վերելքի ճանապարհին մի նոր աստիճան է դեպի նոր ձեռքբերում և փորձառություն: